
Grozījumi Ministru kabineta 1995. gada 19. decembra noteikumos Nr. 388 "Zivju fonda nolikums"
Izdoti saskaņā ar Zvejniecības likuma 29.pantu
· Izdarīt Ministru kabineta 1995. gada 19. decembra noteikumos Nr. 388 "Zivju fonda nolikums" (Latvijas Vēstnesis, 1995, 202. nr.; 1998, 73./74. nr.; 1999, 75./78. nr.; 2000, 266./268. nr.; 2004, 4. nr.; 2008, 100., 198. nr.; 2010, 8., 37. nr.; 2011, 34. nr.; 2013, 58., 193. nr.; 2014, 120. nr.; 2016, 227. nr.; 2018, 133. nr.) šādus grozījumus:
· 1. Izteikt 7. punktu šādā redakcijā:
· "7. Valsts kasē ir atsevišķi pamatbudžeta ieņēmumu konti Zvejniecības likuma 28.pantā norādītiem ieņēmumu veidiem un ir noteiktas šādas nenodokļu maksājumus administrējošās institūcijas:
· 7.1. Lauku atbalsta dienests:
· 7.1.1. ieņēmumiem no ūdenstilpju un zvejas tiesību nomas un zvejas tiesību rūpnieciskās izmantošanas (rūpnieciskā zveja);
· 7.1.2. ieņēmumiem no ūdenstilpju un zvejas tiesību nomas un zvejas tiesību nerūpnieciskās izmantošanas (makšķerēšana, vēžošana un zemūdens medības);
· 7.1.3. ieņēmumiem no konfiscēto zvejas rīku, zvejas līdzekļu un zivju realizācijas;
· 7.2. Valsts vides dienests – ieņēmumiem no zaudējumu atlīdzības par zivju resursiem nodarītiem zaudējumiem."
· 2. Papildināt ar 7.1 punktu šādā redakcijā:
· "7.1 Lauku atbalsta dienests un Valsts vides dienests šo noteikumu 7. punktā minēto nenodokļu maksājumu administrēšanu veic saskaņā ar normatīvo aktu par nenodokļu ieņēmumu ieskaitīšanas valsts pamatbudžeta ieņēmumos un atmaksas kārtību."
· 3. Izteikt 8.3. apakšpunktu šādā redakcijā:
· "8.3. zivju resursu aizsardzības pasākumiem, ko veic valsts iestādes vai pašvaldības, kuru kompetencē ir zivju resursu aizsardzība (izņemot attiecīgās institūcijas kārtējos izdevumus), kā arī ar zivju resursu un ūdeņu kontroli un pārvaldību saistītas pašvaldību infrastruktūras attīstībai;".

